  Майя Бывальцева Зоро но салкым куазез возьмало Удмуртиын 9-тӥ куартолэзьлы. 5-тӥ куартолэзе со сярысь ивортэ элькунысь Гидрометцентр. Чакланъёсъя, 7-тӥ куартолэзёзь шаерамы шуныт луоз: уйин +6…+11, нуназе +17…+22 градус. Куд-ог интыосын зорыны быгатоз. Кезьытскыны кутскоз 8-тӥ куартолэзьысен. Нуназе +11…+16, уйин +3…+8 градус луоз. «Эшшо гудыръяса зорыны быгатоз, но кужмо уз», — пусйиз «Фейсбукысь» бамаз элькун Гидрометцентрысь куазез эскеронъя ёзэтлэн кивалтӥсез Алла Шумихина. Циклон сэрен 9-тӥ куартолэзьысен Удмуртиын куазь одӥг кадь уз улы: шуныт куазь кезьытъёсын вошъяськоз. Нуназе +16…+21 градус луоз, нош 10-тӥ но 11-тӥ куартолэзе нуназе +11…+16 градусозь салкымгес кариськоз. Тегъёс: Мерлык Ижкар Гидрометцентр Удмуртия куазь 9-ткуартолэзь  